**VÁCI VÁROSFEJLESZTŐ KFT.**

**2600 VÁC, KÖZTÁRSASÁG ÚT 34.**

**AJÁNLATTÉTELI FELHÍVÁS ÉS DOKUMENTÁCIÓ**

**Informatikai szolgáltatások beszerzése – 2024.**

**TÁRGYÚ**

**KÖZBESZERZÉSI ÉRTÉKHATÁRT EL NEM ÉRŐ VERSENYEZTETÉSI ELJÁRÁS**

**2024. szeptember**

1. **Ajánlatkérő neve, címe, telefon (e-mail):**

Váci Városfejlesztő Kft.

2600 Vác, Köztársaság út 34.

Telefon: 06-27/510-107

E-mail: info@vacholding.hu

1. **A versenyeztetési eljárás fajtája:**

Hirdetménnyel induló, tárgyalás nélküli versenyeztetési eljárás. Jelen eljárás a 2015. évi CXLIII. közbeszerzésről szóló törvény (továbbiakban: Kbt.) hatálya alá nem tartozik, tekintettel arra, hogy az eljárás becsült értéke nem éri el a nemzeti értékhatárt.

1. **A dokumentáció rendelkezésre bocsátásának módja, határideje, annak beszerzési helye és pénzügyi feltételei:**

Ajánlatkérő a dokumentációt térítésmentesen, egyidejűleg, elektronikus úton bocsátja ajánlattevők rendelkezésére. Az ajánlattételi felhívás és dokumentáció (a továbbiakban: dokumentáció) közzétételre kerül a [www.vac.hu](http://www.vac.hu) és a [www.vacholding.hu](http://www.vacholding.hu) honlapokon.

1. **A beszerzés tárgya és részletes leírása:**

A szerződés keretében a Váci Városfejlesztő Kft., Váci Sport Nonprofit Kft., Váci Távhő Kft., Váci Városimázs Kft., informatikai rendszerével kapcsolatos tanácsadás, feladatok és informatikai eszköz karbantartási feladatainak ellátása.

|  |  |  |
| --- | --- | --- |
| **Cégnév** | **Székhely/Telephely** | **Cím** |
| Váci Városfejlesztő Kft. | Székhely | 2600 Vác, Köztársaság út 34. |
|  | Telephely | 2600 Vác, Deákvári fasor 2. |
| Váci Sport Nonprofit Kft. | Székhely | 2600 Vác, Bán Márton utca 3. |
|  | Telephely 1. | 2600 Vác, Ady Endre sétány 16. |
|  | Telephely 2. | 2600 Vác, Stadion utca 2. |
| Váci Távhő Kft. | Székhely | 2600 Vác, Zrínyi utca 9. |
|  | Telephely | 2600 Vác, Vásár u 4. |
| Váci Városimázs Kft. | Székhely | 2600 Vác, Kossuth utca 21. |

Az eszköz, szoftver és szolgáltatásnyilvántartás a dokumentáció részét képezi.

Informatikai szolgáltatások:

* A vállalat csoport IT infrastruktúrájának üzemeltetése (szerverek, hálózati eszközök, munkaállomások, okostelefonok)
* A mindenkori érvényes eszköz listán lévő eszközök üzemeltetése és karbantartása ütemterv szerint
* Biztonsági mentési rendszer felülvizsgálata és felügyelete, titkosított offsite mentési rendszer üzemeltetése.
* Felhasználók támogatása
* Munkaállomások üzemeltetése és rendszeres frissítése (hardver, szoftver)
* Szerverek üzemeltetése és rendszeres frissítése (hardver, szoftver)
* Mikrotik tűzfalak üzemeltetése, és biztonságos site2site vpn kialakítása/fenntartása a telephelyek között (jelenlegi PPT és L2TP kapcsolódás lehetséges). Load balancing/failover kialakítása a két internet kapcsolattal rendelkező telephelyeken. Elvárás, hogy nyertes ajánlattevő rendelkezzen minimum 1 vizsgázott Mikrotik szakemberrel.
* Web alapú IT igény-, és hibabejelentő portál biztosítása, melyen az IT-val kapcsolatos összes munka rögzítésre kerül. Havi riport készítése az elvégzett munkákról.
* Microsoft 365 Business Basic előfizetés biztosítása 60 postafiókra (50 GB)
* Microsoft Office 365 levelező rendszer adminisztrálása.
* Vírusvédelmi rendszer Bitdefender Bitdefender GravityZone Business Security, központi menedzsment és kategória alapú webszűrés üzemeltetése– havidíj tartalmazza.
* 80 db Bitdefender GravityZone Business Security előfizetés biztosítása– havidíj tartalmazza.
* Vírusvédelmi rendszer üzemeltetése, nem kívánatos szoftverek (vírus, spy) rendszeres ellenőrzése minden számítógépen
* Wifi rendszer üzemeltetése
* Proxmox virtualizációs rendszer üzemeltetése. – havidíj tartalmazza.
* Felhasználói fiókok és jogosultságok kezelése
* Szünetmentes tápegységek ellenőrzése, automatikus szerverleállítások ellenőrzése
* Monitorozó rendszer üzemeltetése az alábbiakban felsoroltak figyelésére: fizikai és virtuális szerverek (Szerver1 (AD, kulcs SQL, DHCP, Fájl szerver), szerver 2-4 Griff szerverek, Novrent, Bitdefender szerver), NAS, tűzfal tekintetében: Ping, packet loss, Uptime, CPU terheltség, Diszk tárhely, Futó szolgáltatások (riasztás küldése a dedikált rendszergazdának E-mail-ben, ha egy szükséges szerverszolgáltatás nem fut), Elérhető frissítések száma, Antivirus állapota, Biztonsági mentés állapota – havidíj tartalmazza.
* Monitorozó rendszer felügyelete
* Általános és biztonsági IT tanácsadás, vezetői döntések előkészítése, éves IT tervezés
* Kapcsolattartás a megrendelő IT-val kapcsolatos beszállítóival, partnereivel, ügyintézés
* IT szabályzat karbantartása, rendszeres oktatása, IT szabályzat által előírt rendszeres ellenőrzési feladatok elvégzése
* IT rendszerdokumentáció rendszeres aktualizálása – havidíj tartalmazza
* Harmadik fél (GriffSoft Informatikai Zrt.) által fejlesztett vállalatirányítási rendszer (Forrás és LG) SQL és szoftver moduljainak rendszeres frissítése
* Rendszeres selejtezés és adathordozó megsemmisítés a felmerülő igények alapján
* Okostelefonok levelezés beállítás, üzemeltetés – maximum 20 db – havidíj tartalmazza.

**Szakmai elvárások:**

**Dedikált rendszergazda és kapcsolattartó**

Fontosnak tartjuk, hogy igény vagy hiba esetén egy hely és emberismerettel rendelkező rendszergazdával kelljen a kapcsolatot tartani.

**Felhasználóbarát hozzáállás**

**Elérhetőség**

A dedikált rendszergazda és kapcsolattartó felel a VVF informatikai rendszeréért. Közvetlen telefonos és e-mailes elérhetősége biztosítja, hogy a bejelentés eljut a megfelelő személyhez, aki kezeli az igényt. Szolgáltatás részét képezi a web alapú hibabejelentő rendszer és forródrót biztosítása is

**Gyors reakció**

A hibák és igények megoldásához általában nem kell a helyszínen lenni, távoli támogatással átvehető az érintett számítógép vezérlése. Ennek köszönhetően, az esetek többségében a bejelentést követően hamar el lehet kezdeni a hibaelhárítást.

**Megelőzés**

A szakszerűen karbantartott, rendszeresen frissített, ellenőrzött és felügyelt informatikai rendszer meghibásodási/kiesési kockázata minimalizálható.

**Monitorozás**

A problémamentes munkavégzés és az üzletmenet folytonosság alapfeltétele az informatikai rendszer magas rendelkezésre állása. Monitoring keretén belül figyelni, valamint naplózni kell a szolgáltatások, szerverek és hálózati eszközök működését, elérhetőségét. Így pontos, átfogó és valós idejű információk állnak rendelkezésre, ami hatékonnyá teszi a hibakeresést és a gyors elhárítást.

**Lefedett szakmai területek:**

* Szolgáltatások és erőforrások monitorozása (Átfogó, valós idejű felügyelő rendszer kialakítása a kritikus alkalmazások és IT szolgáltatások számára)
* Informatikai eszközök, szoftverek beszerzése (igény szerint)

Üzemeltetési órakeret:

- Rendszergazdai: munkaállomás oldali és felhasználó támogatás, karbantartás, hibaelhárítás, vagy ügyféligény teljesítése: havonta minimum 45 óra;

- Rendszermérnöki: szerver oldali és hálózat támogatás, karbantartás, hibaelhárítás, vagy ügyféligény teljesítése munkaidőben: havonta minimum 15 óra;

- Tanácsadói: rendszertervezés, biztonsági tanácsadás, informatikai menedzsment döntések előkészítése/támogatása, informatikai költségtervezés, folyamatban lévő IT feladatok menedzselése munkaidőben: havonta minimum 5 óra;

- Helyszíni megjelenés: minimum havonta 7 alkalommal (rendszeres heti megjelenés);

A megadott órakeretet a fent felsorolt feladatok elvégzésére, valamint megelőzésre kell fordítani. A nagyobb volumenű rendszerfejlesztések, átalakítások projekt alapon, külön díjért kerülnek megoldásra.

Reakció idő, rendelkezésre állás:

- Távoli hibaelhárítás megkezdése munkaidőben szerver probléma esetén az értesítés vételétől számított 30 percen belül

- Távoli hibaelhárítás megkezdése munkaidőben munkaállomások kritikus problémája esetén az értesítés vételétől számított 2 órán belül

- Helyszíni megjelenés munkaidőben szerver probléma esetén az értesítés vételétől számított 4 órán belül

- Helyszíni megjelenés munkaállomásokkal kapcsolatos problémák esetén a következő munkanapon

- Rendelkezésre állás, törzsidő: munkanapokon 8-18

1. **A szerződés meghatározása:**

Szolgáltatási szerződés.

1. **A szerződés időtartama, teljesítés helye:**

Szerződés időtartama:A szerződés hatálybalépésétől, legkorábban 2024. szeptember 01. napjától számított 12 hónap határozott időtartam.

Teljesítés helye: 2600 Vác, Köztársaság út 34.

1. **Az ellenszolgáltatás teljesítésének feltételei:**

Finanszírozási mód: utófinanszírozás.

Ajánlatkérő előleget nem biztosít.

Ajánlatkérő a fedezetet részben saját forrásból biztosítja.

Számlázás: Nyertes ajánlattevő havonta jogosult számla benyújtására.

Ajánlatkérő az ellenszolgáltatás összegét, a teljesítésigazolással igazolt szerződésszerű teljesítést követően átutalással fizeti meg a Ptk. 6:130. § (1) - (2) rendelkezései alapján 30napon belül.

Az ajánlat, a számlázás, az elszámolás és a kifizetés pénznem: HUF.

Vonatkozó jogszabályok különösen:

* A Polgári Törvénykönyvről szóló 2013. évi V. törvény;
* Az általános forgalmi adóról szóló 2007. évi CXXVII. törvény.
* A behajtási költségátalányról szóló 2016. évi IX. törvény.

Az ellenszolgáltatás teljesítésének részletes feltételeit a szerződéstervezet tartalmazza.

1. **Szerződést biztosító mellékkötelezettségek:**

Késedelmi kötbér, meghiúsulási kötbér.

A szerződést biztosító mellékkötelezettségek részletes szabályait a szerződéstervezet tartalmazza.

1. **Az ajánlatok bírálati szempontja:**

A legalacsonyabb összegű ellenszolgáltatás

|  |  |  |  |
| --- | --- | --- | --- |
| **Ssz** | **Értékelési szempont/alszempont** | **Súlyszám** | **Módszer** |
| **1.** | **Egyéb informatikai tevékenység díja**nettó Ft/óra | 10 | fordított arányosítás |
| **2.** | **Speciális mérnöki feladatok ellátásának óradíja**nettó Ft/óra | 10 | fordított arányosítás |
| **3.** | **Munkaidőn kívüli alaptevékenység díja**hétköznapokon 22:00-ig: nettó Ft/órahétvégén: nettó Ft/óraünnepnapokon: nettó Ft/óra | 10 | fordított arányosítás |
| **4.** | **Munkaidőn kívüli Mérnöki feladatokat ellátó tevékenység díja:**hétköznapokon 22:00-ig: nettó Ft/órahétvégén: nettó Ft/óraünnepnapokon: nettó Ft/óra | 10 | fordított arányosítás |
| **5.** | **Kiszállási díj**nettó Ft/alkalom | 10 | fordított arányosítás |
| **6.** | **Informatikai üzemeltetési díj:**nettó Ft/hónap | 50 | fordított arányosítás |

Ajánlattevő az ajánlattételi határidő lejártától kezdve kötve van ajánlatához.

Az ajánlatok szempontok szerinti tartalmi elemeinek értékelése során adható pontszám alsó és felső határa valamennyi rész tekintetében: 0-10 pont.

**Az 1 – 6. értékelési részszempontra vonatkozó előírások:**

Ajánlatkérő felhívja a figyelmet arra, hogy az 1 – 6. értékelési részszempontra tett megajánlásoknak tartalmaznia kell minden járulékos költséget, amely az eljárást megindító felhívásban és közbeszerzési dokumentumokban meghatározott feltételekkel a szerződés szerinti teljesítéséhez szükséges – függetlenül azok formájától és forrásától, pl. vám, különböző díjak és illetékek, utazási, nyomtatási, kommunikációs és szállásköltség stb. Az 1 – 6. értékelési részszempontra tett megajánlásoknak tartalmaznia kell a teljesítés időtartama alatti árváltozásból eredő ajánlattevői kockázatot és ajánlattevői hasznot is. Ajánlatkérő felhívja a figyelmet, hogy az 1 – 6. értékelési részszempontra tett megajánlások a szerződés megkötésétől kötöttek, semmilyen módon nem emelhetők a teljesítés időtartama alatt. Az ajánlatok kidolgozásakor vegyék figyelembe, hogy az 1 – 6. értékelési részszempontra tett megajánlásoknak teljes körűnek kell lenniük, vagyis magukba kell foglalniuk minden ajánlattevői kifizetési igényt.

Az 1 – 6. értékelési részszempontra tett megajánlásokat nettó formában kell megadni.

Az 1 – 6. értékelési részszempontra tett megajánlásoknak fix áraknak kell lenniük, vagyis az ajánlattevők semmilyen formában és semmilyen hivatkozással nem tehetnek változó árakat tartalmazó ajánlatot.

Az Ajánlattevők csak magyar forintban (HUF) tehetnek ajánlatot és a szerződéskötés valutaneme is csak ez lehet.

Az ajánlat csak banki átutalásos fizetési módot tartalmazhat, minden egyéb fizetési mód elfogadhatatlan az Ajánlatkérő számára.

Ajánlatkérő nem fogad el irreális vagy nem teljesíthető, vagy nem érvényesíthető megajánlásokat.

**Az 1. részszempont értékelési módszere:**

Ajánlatkérő az **1 – 6. értékelési részszempont** esetében a legjobb ajánlatot tartalmazó ajánlatra 10 pontot ad, a többi ajánlatra arányosan kevesebbet. A pontszámok kiszámítása során alkalmazandó képlet **fordított arányosítás módszere** tartalmazza.

Az értékelés módszere képlettel leírva:

**P = (A legjobb / A vizsgált) × (P max - P min) + P min**

ahol:

P: a vizsgált ajánlati elem adott szempontra vonatkozó pontszáma

P max: a pontskála felső határa, azaz 10

P min: a pontskála alsó határa, azaz 0

A legjobb: a legelőnyösebb ajánlat tartalmi eleme

A vizsgált: a vizsgált ajánlat tartalmi eleme

Ha e módszer alkalmazásával tört pontértékek keletkeznek, akkor azokat az általános szabályoknak megfelelően két tizedes jegyre kell kerekíteni (ehhez Ajánlatkérő Microsoft Excel programot fog használni a pontszámítás során).

**Összpontszám**

A fenti módszerrel értékelt egyes tartalmi elemekre adott értékelési pontszámot az ajánlatkérő megszorozza a szemponthoz meghatározott súlyszámmal, a szorzatokat pedig ajánlatonként összeadja. Az az ajánlat a legjobb ár-érték arányú, amelynek az összpontszáma a legnagyobb.

Ha több ajánlatnak azonos a fentiek szerint kiszámított összpontszáma, az az ajánlat minősül a legkedvezőbbnek, amely alacsonyabb összegű megajánlást tartalmaz. Az ajánlatkérő jogosult közjegyző jelenlétében sorsolást tartani, ha a legkedvezőbb ajánlat e módszerrel sem határozható meg.

Az eljárás nyertese az az ajánlattevő, aki az ajánlatkérő részére a felhívásban meghatározott feltételek alapján, valamint az értékelési szempont szerint a legkedvezőbb érvényes ajánlatot tette.

1. **Annak meghatározását, hogy az ajánlattevő tehet-e többváltozatú (alternatív) ajánlatot, valamint a részajánlattételi lehetőségre vonatkozó előírás:**

Ajánlatkérő tárgyi beszerzési eljárás vonatkozásában nem teszi lehetővé a részekre történő ajánlattételt, és ajánlattevő nem tehet többváltozatú ajánlatot.

1. **Annak meghatározása, hogy Ajánlatkérő hiánypótlási lehetőséget biztosít-e:**

Ajánlatkérő jogosult biztosítani a hiánypótlás lehetőségét az általa kiválasztott ajánlattevő(k) számára. A hiánypótlásra vagy a felvilágosítás nyújtására vonatkozó felszólítást Ajánlatkérő közvetlenül küldi meg az általa kiválasztott ajánlattevő(k) részére, megjelölve a határidőt, továbbá a hiánypótlási felhívásban a pótlandó hiányokat.

A hiányok pótlása csak arra irányulhat, hogy az ajánlat megfeleljen az Ajánlatkérő Dokumentumok és a jogszabályok előírásainak.

A hiánypótlás során az ajánlatban szereplő iratokat módosítani és kiegészíteni is lehet. **Hiánypótlás során az ajánlattevő az értékelési szempontokra tett megajánlásait nem módosíthatja.** Amíg ajánlattevő számára hiánypótlásra vagy felvilágosítás nyújtására határidő van folyamatban, az ajánlattevő pótolhat olyan hiányokat, amelyekre nézve Ajánlatkérő nem hívta fel hiánypótlásra.

Ajánlatkérő jogosult újabb hiánypótlást elrendelni, ha a korábbi hiánypótlási felhívás(ok)ban nem szereplő hiányt észlelt. Ajánlatkérő újabb hiánypótlást rendelhet el, ha a hiánypótlással az ajánlattevő az ajánlatban korábban nem szereplő gazdasági szereplőt von be az eljárásba, és e gazdasági szereplőre tekintettel lenne szükséges az újabb hiánypótlás.

Ajánlatkérő kizárólag csak olyan felvilágosítást kérhet, amely az ajánlat elbírálása érdekében szükséges.

Ajánlatkérő köteles meggyőződni arról, hogy a hiánypótlás vagy a felvilágosítás megadása az ebben a pontban foglaltaknak megfelel. Ha a hiánypótlás, felvilágosítás megadását nem, vagy nem az előírt határidőben teljesítették, kizárólag az eredeti ajánlati példányt lehet figyelembe venni az elbírálás során.

1. **Kizáró okok, alkalmassági feltételek:**

A jelen beszerzési eljárásban nem lehet Ajánlattevő, alkalmassági igazolásában résztvevő gazdasági szereplő és alvállalkozó az a személy vagy szervezet, aki:

1. jogerős végzéssel elrendelt végelszámolás alatt áll, vagy ellene csőd-, felszámolási eljárás, vagy egyéb, a megszüntetésére irányuló, jogszabályban meghatározott eljárás van folyamatban;
2. tevékenységét felfüggesztette, vagy akinek tevékenységét felfüggesztették;
3. egy évnél régebben lejárt adó-, vámfizetési vagy társadalombiztosítási járulékfizetési kötelezettségének - a letelepedése szerinti ország vagy az ajánlatkérő székhelye szerinti ország jogszabályai alapján - nem tett eleget, kivéve, ha megfizetésére halasztást kapott;
4. gazdasági, illetve szakmai tevékenységével kapcsolatban jogerős bírósági ítéletben megállapított bűncselekményt követett el, amíg a büntetett előélethez fűződő hátrányok alól nem mentesült; vagy akinek tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5. §-a (2) bekezdés b), vagy g) pontja alapján a bíróság jogerős ítéletében korlátozta, az eltiltás ideje alatt, vagy ha az ajánlattevő tevékenységét más bíróság hasonló okból és módon jogerősen korlátozta;
5. korábbi - három évnél nem régebben lezárult - beszerzési eljárásban hamis adatot szolgáltatott és ezért az eljárásból kizárták, vagy a hamis adat szolgáltatását jogerősen megállapították, a jogerősen megállapított időtartam végéig.
6. nem minősül a nemzeti vagyonról szóló 2011. évi CXCVI. törvény 3. § (1) bekezdés 1. pontja **szerinti átlátható szervezetnek.**

Ajánlatkérő az elektronikusan elérhető közhiteles adatbázisokat ellenőrzi, hogy ajánlattevő és alvállalkozó nem áll az előírt kizáró okok hatálya alatt.

Amennyiben ajánlattevő nem szerepel a NAV köztartozásmentes adatbázisában, abban az esetben köteles benyújtani a Nemzeti Adó és Vámhatóság által kiállított nullásigazolást, vagy KOMA igazolást.

Alkalmatlan Ajánlattevő a szerződés teljesítésére, ha:

Ajánlattevő a beszerzés tárgyából származó árbevétele az utolsó 12 hónapban érje el vagy haladja meg a nettó 9 millió Ft/év összeget, mindhárom évben legyen nyereséges, és a társaság saját tőkéje mindhárom évben haladja meg a jegyzett tőkét.

A megkövetelt igazolási mód:

Ajánlattevő az ajánlatában nyilatkozik az elmúlt 12 hónapban végzett, a beszerzés tárgyával egyező referenciájáról (szerződés tárgya, a teljesítés időtartama, a szerződő partner neve, annak elérhetősége, a szerződés nettó összege).

1. **Az ajánlattételi határidő:**

***2024. szeptember 11. 12:00 óra***

Az ajánlatoknak ezen határidőig Ajánlatkérő rendelkezésre kell állnia, a kézbesítésből származó bárminemű késedelem az ajánlattevő felelőssége.

1. **Az ajánlat benyújtásának módja:**

Az ajánlatot 1 pld szkennelt formában kell benyújtani az ajánlattételi határidő lejártáig seres.csaba@vacholding.hu és info@vacholding.hu e-mail címekre.

1. **A beszerzési eljárás, valamint az ajánlattétel nyelve:**

A beszerzési eljárás nyelve magyar. Ennek megfelelően az ajánlatot magyar nyelven kell beadni, az eljárás során mindennemű levelezés és szóbeli kapcsolattartás magyar nyelven történik.

Amennyiben bármely, az ajánlathoz csatolt okirat, igazolás, nyilatkozat stb. nem magyar nyelven kerül kiállításra, úgy azt az ajánlattevő magyar nyelvű fordításban is köteles becsatolni. Ajánlatkérő a nem magyar nyelven benyújtott dokumentumok ajánlattevő általi fordítását is elfogadja. A fordítás tartalmának helyességéért az ajánlattevő felel.

1. **Az ajánlatok visszavonása, ajánlati kötöttség**

Az ajánlattevő ajánlatát az ajánlattételi határidő lejártáig írásban vonhatja vissza, valamint hosszabbíthatja meg indokolás nélkül.

Az ajánlati kötöttség időtartama: az ajánlattételi határidő lejártától számított ***30 nap***, melyet ajánlatkérő az ajánlati kötöttség lejártát megelőzően az ajánlattevőnek megküldött írásos értesítés útján meghosszabbíthat.

Az ajánlattételi határidő lejártával az ajánlattevő ajánlati kötöttsége beáll, melynek értelmében ajánlattevőnek – nyertesnek történő minősítése esetén – sincs lehetősége ajánlata, vagy a jelen dokumentáció bármely – akárcsak rész – kérdésének megváltoztatására, hiánypótlás keretében sem, továbbá az ajánlati kötöttség idején belül nem vonhatja vissza ajánlatadó az ajánlatát.

1. **Az eredményhirdetés időpontja:**

Az Ajánlatkérő az Ajánlattevőket a döntése meghozatala napját követő 5 munkanapon belül, írásban értesíti az eljárás eredményéről. Az eljárás eredményéről szóló értesítés: Ajánlatkérő eredményhirdetést nem tart.

1. **A szerződéskötés tervezett időpontja:**

Ajánlatkérő eredményes beszerzési eljárás alapján a szerződést a nyertes ajánlattevővel – közös ajánlattétel esetén a nyertes ajánlattevőkkel – köti meg a beszerzési eljárásban közölt végleges feltételek, szerződéstervezet és ajánlat tartalmának megfelelően.

Az eljárás eredményéről szóló tájékoztató megküldésének napját követő 30 napon belül. Ajánlatkérő rögzíti, hogy a szerződést az ajánlati kötöttség időtartama alatt fogja megkötni, azzal, hogy amennyiben arra az eljárás eredményessége mellett nem lenne lehetőség, jogosult a kötöttség idejét az ajánlattevő írásos értesítése mellett meghosszabbítani.

Ajánlatkérő csak az eljárás nyertesével kötheti meg a szerződést az értesítéstől számított 30 napon belül, vagy – a nyertes visszalépése esetén – az ajánlatok értékelése során a következő legkedvezőbb ajánlatot tevőnek minősített ajánlattevővel, ha őt az eljárásról szóló döntésben megjelölte.

A nyertes ajánlattevő és – az előző bekezdés szerinti esetben – a második legkedvezőbb ajánlatot tett ajánlattevő ajánlati kötöttsége az eljárás eredményéről szóló tájékoztatónak az ajánlattevők részére történt megküldése napjától számított 30 nappal meghosszabbodik.

1. **Egyéb információk:**
2. A beérkező ajánlat semmiféle kötelezettséget nem ró az Ajánlatkérőre. Ajánlatkérő fenntartja magának a jogot, hogy a beérkező ajánlatot visszautasítsa az ok/okok megjelölése nélkül abban az esetben is, ha az ajánlat mindenben megfelel az Ajánlatkérő által kibocsátott Dokumentációnak. Jelen Dokumentáció Ajánlatkérőre semmiféle kötelezettséget nem róhat. Jelen Dokumentáció az ajánlattevő semmifajta igényt nem jogosult alapítani.
3. Ajánlatkérő nem kötelezi el magát a legalacsonyabb ár megajánlást tartalmazó ajánlat elfogadására, vagy az ajánlat készítése során felmerülő bármiféle költség megfizetésére.
4. Ajánlatkérő a Ptk. 6:74. § (2) bekezdése alapján fenntartja a jogot arra, hogy a jelen Dokumentációban foglaltaknak megfelelő, legkedvezőbb ajánlatot benyújtó ajánlattevővel szemben a szerződés megkötését indokolás nélkül bármikor megtagadhassa, a jelen ajánlatkérés szerződéskötési kötelezettséget nem keletkeztet Ajánlatkérő részére.
5. **Az ajánlatnak tartalmaznia kell az Ajánlatkérő Dokumentumokban előírt minden nyilatkozatot, igazolást és más dokumentumokat.**
6. Ajánlatkérő az eljárásban tárgyalást nem kíván tartani.
7. Az ajánlatnak felolvasólapot kell tartalmaznia, amely feltünteti az alábbi adatokat:
* az ajánlattevő nevét, címét (székhelyét, lakóhelyét), adószámát, cégjegyzékszámát, bankszámlaszámát, a kapcsolattartó személy nevét, postacímét telefonszámát, e-mail címét;
* azt a számszerűsíthető adatot, amely az értékelési szempont alapján értékelésre kerül.
1. Az ajánlattevő kifejezett nyilatkozatát a Dokumentáció feltételeire, a szerződés megkötésére és teljesítésére, valamint a kért ellenszolgáltatásra vonatkozóan (*ajánlattételi nyilatkozat)*.
2. Tárgyi eljárásban valamennyi dokumentum egyszerű másolatban is benyújtható.
3. Ajánlattevő részéről tilos a Dokumentáció harmadik félnek történő továbbadása, kivéve a szerződés teljesítésébe bevonni kívánt gazdasági szereplő részére szükséges információk biztosítása, továbbá tilos az ajánlatkérési dokumentáció közzététele és a jelen beszerzési eljáráson kívüli egyéb felhasználása.
4. A beszerzési eljárásban bármely gazdasági szereplő tehet ajánlatot:
* Ha több ajánlattevő közösen nyújt be ajánlatot, akkor a közös ajánlattevők csoportjának képviseletében tett minden nyilatkozatnak egyértelműen tartalmaznia kell a közös ajánlattevők megjelölését. Az Ajánlatkérő a közös ajánlattevőknek szóló értesítését, tájékoztatását, illetve felhívását az ekként megjelölt képviselőnek küldi meg.
* Közös ajánlattétel esetén csatolni kell a közös ajánlattevők által cégszerűen aláírt közös ajánlattevői megállapodást, amely tartalmazza az alábbiakat:
* a közös ajánlatevők nevét;
* azon ajánlattevőt, aki a közös ajánlattevőket az eljárás során kizárólagosan képviseli, illetőleg a közös ajánlattevők nevében hatályos jognyilatkozatot tehet;
* az ajánlat aláírása módjának ismertetését;
* valamennyi közös ajánlattevői tag nyilatkozatát arról, hogy egyetemleges felelősséget vállalnak a beszerzési eljárás eredményeként megkötendő szerződés szerződésszerű teljesítéséhez szükséges munkák megvalósításáért;
* a megállapodásnak az ajánlat benyújtásának napján érvényesnek és hatályosnak kell lennie, valamint hatálya, teljesítése, alkalmazhatósága vagy végrehajthatósága nem függ felfüggesztő (hatályba léptető), illetve bontó feltételtől.
1. Az Ajánlatkérő a Dokumentációt az ajánlattételi határidő lejártáig visszavonhatja (ideértve a Ptk. 6:74. § (2) bekezdését is), annak feltételeit írásban módosíthatja, valamint egyebekben is a szerződéskötésig indokolási kötelezettség nélkül elállhat a beszerzési igényétől. Az ajánlattevő ajánlatát az ajánlati kötöttség beálltáig vonhatja vissza.
2. Az ajánlat érvénytelen, ha:
* azt az ajánlattételi határidő lejárta után nyújtották be;
* az ajánlat lényeges ajánlati elemeket (ajánlati árelem(ek), szerződéses feltételek elfogadása) nem tartalmazza;
* az ajánlattevőt az eljárásból kizárták;
* Ajánlattevő a felolvasó lapon a megajánlását nem pozitív, egész számban adja meg;
* adott esetben hiánypótlást, valamint a felvilágosítást, követően sem felel meg jelen a Dokumentációban, valamint a jogszabályokban meghatározott feltételeknek, ide nem értve az ajánlat Ajánlatkérő által előírt formai követelményeit;
1. Az Ajánlatkérő fenntartja a jogot, hogy az eljárást eredménytelenné nyilvánítsa. Eredménytelen az eljárás, ha

- nem érkezett ajánlat,

- kizárólag érvénytelen ajánlat érkezett,

- valamelyik ajánlattevő az eljárás tisztaságát-, vagy a többi ajánlattevő érdekeit súlyosan sértő cselekménye miatt az Ajánlatkérő az eljárás érvénytelenítéséről dönt.

1. Irányadó idő: A Dokumentációban valamennyi órában megadott határidő magyarországi helyi idő szerint értendő.
2. Irányadó jog: jelen beszerzési eljárás során a Dokumentáció megküldésekor hatályos jogszabályok rendelkezései az irányadók.
3. Az Ajánlatkérő konzultációt, helyszíni bejárást nem tart. Kiegészítő tájékoztatást az érdekelt gazdasági szereplő kérhet, melyeknek legkésőbb az ajánlattételi határidőt megelőző **3. munkanapig kell beérkezniük Ajánlatkérőhöz** (képviseletében eljáróhoz). Ajánlatkérő a határidőben beérkezett kiegészítő tájékoztatást legkésőbb **az ajánlattételi határidő lejárta előtt 2 munkanappal válaszolja meg**. Az esetleges kiegészítő-tájékoztatás kéréseket és az ajánlatot kérjük elektronikus formában benyújtani az alábbi e-mail címek mindegyikére: seres.csaba@vacholding.hu és info@vacholding.hu.
4. Az ajánlattevő kötelessége, hogy meggyőződjön a Dokumentációban és az Ajánlatkérő által az ellátandó feladatokkal kapcsolatban szolgáltatott valamennyi információ pontosságáról. Az ajánlattevőnek teljes körű ajánlatot kell adnia a feladatok megvalósítására. Az Ajánlatkérő nem fogad el semmiféle kifogást azon az alapon, hogy az ajánlattevő elmulasztotta a Dokumentáció valamely része tartalmának vizsgálatát.
5. Az ajánlattevő ajánlata benyújtásával elismeri, hogy tisztában van a hatályos, valamint az ajánlat megtételekor ismert, a teljesítésre kihatóan hatályossá váló jogszabályokkal, és ajánlatát mind ezek figyelembevételével állítja össze.
6. Ajánlatkérő jelen eljárásban előírja a közreműködő(k) ajánlatban történő feltüntetését, melynek alapján az ajánlatban meg kell jelölni *(5. sz. melléklet)*
* a beszerzésnek azt a részét (részeit), amelynek teljesítéséhez az ajánlattevő közreműködőt kíván igénybe venni,
* az ezen részek tekintetében igénybe venni kívánt és az ajánlat benyújtásakor már ismert közreműködőket;

Kérjük adott esetben a nyilatkozatot nemleges tartalommal csatolni.

Ajánlatkérő közreműködő alatt az alvállalkozót is érti. Közreműködőnek minősül az a gazdasági szereplő, aki (amely) a beszerzési eljárás eredményeként megkötött szerződés teljesítésében az ajánlattevő által bevontan közvetlenül vesz részt, kivéve

* azon gazdasági szereplőt, amely tevékenységét kizárólagos jog alapján végzi,
* a szerződés teljesítéséhez igénybe venni kívánt gyártót, forgalmazót, alkatrész vagy alapanyag eladóját,
* építési beruházás esetén az építőanyag-eladót;
1. Ajánlattevő ajánlata részeként köteles benyújtani az alábbi nyilatkozatokat:
* Átláthatósági nyilatkozat;
* Összeférhetetlenségi és titoktartási nyilatkozat;
* Nemzeti Adó és Vámhatóság által kiállított nullásigazolás, vagy KOMA igazolás (amennyiben ajánlattevő nem szerepel a NAV köztartozásmentes adatbázisában);
* Aláírási címpéldány/Aláírásminta vagy ennek hiányában nyilvántartásba vételre vonatkozó végzés másolata
* referenciaigazolás/nyilatkozat;
* Közös ajánlattevői megállapodás (közös ajánlattétel esetén).
1. A nyertes ajánlattevő legkésőbb a szerződés megkötésének időpontjában köteles Ajánlatkérőnek a szerződéskötés időpontjában már ismert valamennyi a szerződés teljesítésébe bevonni kívánt közreműködőt bejelenteni, – ha a beszerzési eljárásban az adott közreműködőt még nem nevezte meg. A nyertes ajánlattevő a szerződés teljesítésének időtartama alatt köteles Ajánlatkérőnek minden további, a teljesítésbe bevonni kívánt közreműködőt előzetesen bejelenteni.
2. Az eljárás nyertese: Az eljárás nyertese az az ajánlattevő, aki az Ajánlatkérő által a Dokumentációban meghatározott feltételek alapján, valamint a meghatározott értékelési szempont szerint a legkedvezőbb érvényes ajánlatot tette. Az Ajánlatkérő az eljárás nyertesével köti meg a szerződést, figyelembe véve a 17.) pontjában foglaltakat.
3. **Formai előírások:** Az ajánlatot ajánlattevőnek elektronikus úton kell – a Dokumentációban meghatározott tartalmi és formai követelményeknek megfelelően – elkészítenie és benyújtania:
* az ajánlat oldalszámozása eggyel kezdődjön és oldalanként növekedjen. Elegendő a szöveget, vagy számokat, vagy képe(ke)t tartalmazó oldalakat számozni, az üres oldalakat nem kell, de lehet. A címlapot és hátlapot (ha vannak) nem kell, de lehet számozni. Az ajánlatkérő az ettől kismértékben eltérő számozást (pl. egyes oldalaknál a /A, /B oldalszám) is elfogadja, ha a tartalomjegyzékben az egyes iratok helye egyértelműen azonosítható és az iratok helyére egyértelműen lehet hivatkozni.
* az ajánlatnak az elején tartalomjegyzéket kell tartalmaznia, amely alapján az ajánlatban szereplő dokumentumok oldalszám alapján megtalálhatóak;
* az ajánlatban lévő, minden dokumentumot (nyilatkozatot) a végén alá kell írnia az adott gazdálkodó szervezetnél erre jogosult(ak)nak vagy olyan személynek, vagy személyeknek, aki(k) erre a jogosult személy(ek)től írásos felhatalmazást kaptak;
* az ajánlat minden olyan oldalát, amelyen - az ajánlat beadása előtt - módosítást hajtottak végre, az adott dokumentumot aláíró személy(ek)nek a módosításnál is kézjeggyel kell ellátni;
1. **Adatkezelési tájékoztató**

Az ajánlatban vagy annak mellékletében szerepeltetett kapcsolattartók, szakemberek nevét, címét, e-mail címét, telefonszámát a Váci Városfejlesztő Kft. kizárólag az ajánlattal (nyertes ajánlat esetén a szerződés előkészítésével) kapcsolatosan kapcsolattartás céljából a szükséges lépések megtétele érdekében kezeli. Az adatok a Váci Városfejlesztő Kft. részére való megadásának megfelelő jogalapját az Ajánlattevő és szakembere közötti jogviszonyban az Ajánlattevő köteles biztosítani. Az ajánlattevő az ajánlat beadásának aktusával kijelenti, hogy az adatok átadására megfelelő jogalappal rendelkezik.

1. **Az Ajánlatkérő Dokumentumok publikálásának napja:**

**2024. szeptember 05.**

**AJÁNLOTT IGAZOLÁS- ÉS NYILATKOZATMINTÁK**

**1. számú melléklet**

**TARTALOM- ÉS IRATJEGYZÉK**

**AZ AJÁNLATHOZ CSATOLANDÓ IRATOK VONATKOZÁSÁBAN**

|  |  |
| --- | --- |
|  | Oldalszám |
| Tartalomjegyzék – **1. számú melléklet** |  |
| Felolvasólap – **2. számú melléklet** |  |
| Ajánlattételi nyilatkozat – **3. számú melléklet** |  |
| Nyilatkozat közreműködő (alvállalkozó) igénybevételéről – **4. számú melléklet** |  |
| Átláthatósági nyilatkozat – **5. sz. melléklet** |  |
| Összeférhetetlenségi és titoktartási nyilatkozat – **6. sz. melléklet** |  |
| Referencia nyilatkozat – **7. számú melléklet** |  |
| Nemzeti Adó és Vámhatóság által kiállított nullásigazolás, vagy KOMA igazolás *(amennyiben ajánlattevő nem szerepel a NAV köztartozásmentes adatbázisában)* |  |
| Aláírási címpéldány/Aláírásminta vagy ennek hiányában nyilvántartásba vételre vonatkozó végzés másolata |  |
| Közös ajánlattevői megállapodás (közös ajánlattétel esetén) |  |
| **AZ AJÁNLATTEVŐ ÁLTAL BECSATOLNI KÍVÁNT DOKUMENTUMOK (ADOTT ESETBEN)** |  |

**2. számú melléklet**

**Felolvasólap**

**Informatikai szolgáltatások beszerzése – 2024.**

|  |  |
| --- | --- |
| Ajánlattevő neve: |  |
| Ajánlattevő székhelye: |  |
| Adószáma: |  |
| Cégjegyzékszáma: |  |
| Bankszámlaszáma: |  |
| Kapcsolattartó személy neve: |  |
| Kapcsolattartó személy postacíme: |  |
| Kapcsolattartó személy telefonszáma: |  |
| Kapcsolattartó személy e-mail címe: |  |

|  |  |
| --- | --- |
| **Értékelési szempont** | **Megajánlás** |
| **Egyéb informatikai tevékenység díja** | **nettó …………………….. Ft/óra** |
| **Speciális mérnöki feladatok ellátásának óradíja** | **nettó …………………….. Ft/óra** |
| **Munkaidőn kívüli alaptevékenység díja** | **hétköznapokon 22:00-ig: …………………….. nettó Ft/óra****hétvégén: …………………….. nettó Ft/óra****ünnepnapokon: …………………….. nettó Ft/óra** |
| **Munkaidőn kívüli Mérnöki feladatokat ellátó tevékenység díja:** | **hétköznapokon 22:00-ig: …………………….. nettó Ft/óra****hétvégén: …………………….. nettó Ft/óra****ünnepnapokon: …………………….. nettó Ft/óra** |
| **Kiszállási díj** | **nettó …………………….. Ft/alkalom** |
| **Informatikai üzemeltetési díj:** | **nettó …………………….. Ft/hónap** |

Keltezés (helység, év, hónap, nap)

|  |
| --- |
| (képviselő aláírása) |

**3. számú melléklet**

**Ajánlattételi nyilatkozat**

Alulírott …………………………………………………………………, mint a(z) ……………….………………….............................................................. (székhely: ………...................................…….......................................) ajánlattevő szervezet képviselője a **Váci Városfejlesztő Kft.**, mint Ajánlatkérő által a „**Informatikai szolgáltatások beszerzése – 2024.**” tárgyában kiírt beszerzési eljárás során az alábbi nyilatkozatot teszem:

Nyilatkozom, hogy ajánlatunk az előzőekben meghatározott – általunk az eljárás során megismert – dokumentumokon, információkon alapszik. A dokumentumokat megvizsgáltuk és azt a szerződésteljesítéséhez megfelelőnek találtuk.

A szerződéstervezetben rögzített, a tárgyi feladat ellátásához szükséges kötelezettségeinket maradéktalanul teljesítjük a Felolvasólapon megadott ár alkalmazásával. Nyilatkozunk, hogy ajánlatunkat az ajánlati kötöttség beálltát követően az ajánlattételi felhívásban megjelölt időpontig fenntartjuk.

Nyilatkozom, hogy nyertességünk esetén a jelen dokumentáció mellékletét képező szerződéstervezet megkötését vállaljuk és azt a szerződésben foglalt a feltételekkel teljesítjük.

Keltezés (helység, év, hónap, nap)

|  |
| --- |
| (képviselő aláírása) |

**4. számú melléklet**

**Nyilatkozat közreműködő igénybevételéről**

Alulírott …………………………………………………………………, mint a(z) ……………….………………….............................................................. (székhely: ………...................................…….......................................) ajánlattevő képviselője a **Váci Városfejlesztő Kft.**, mint Ajánlatkérő által a „**Informatikai szolgáltatások beszerzése – 2024.**” tárgyában kiírt beszerzési eljárás során az alábbi nyilatkozatot teszem:

A szerződés teljesítése során az alábbi közreműködőket kívánom igénybe venni:[[1]](#footnote-1)

|  |  |
| --- | --- |
| **Közreműködő megnevezése****(székhely, adószám)** | **A teljesítés során betöltött szerepük** |
|  |  |
|  |  |

vagy

A szerződés teljesítése során nem kívánok közreműködőket igénybe venni. [[2]](#footnote-2)

Keltezés (helység, év, hónap, nap)

|  |
| --- |
| (képviselő aláírása) |

**5. számú melléklet**

**Nyilatkozat gazdasági társaság átláthatóságáról**

**Az Ajánlattevő törvényes képviselőjeként kinyilatkoztatom, hogy a nemzeti vagyonról szóló 2011. évi CXCVI. törvény 3. § 1. pontja alapján, az Ajánlattevő szervezet átlátható szervezetnek minősül.**

Alulírott ………….. név, mint a ……………. cégnév (székhely: ……………….., adószám: ……………, pénzforgalmi számlaszám: Bank …………….., cégjegyzékszám: ………………, képviseli: ………….. ügyvezető) képviselője nyilatkozom, hogy a …………cég neve olyan jogi személy, amely megfelel a következő feltételeknek:

a) tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető,

b) az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van,

c) nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak,

d) a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében az a), b) és c) alpont szerinti feltételek fennállnak.

Keltezés (helység, év, hónap, nap)

|  |
| --- |
| (képviselő aláírása) |

**6. számú melléklet**

**Nyilatkozat összeférhetetlenségről és titoktartásról**

Alulírott *……………………* (*név*) a *…………………… (cégnév)* (székhely:…)ajánlattevő képviselője nyilatkozom, hogy az általam képviselt társasággal szemben felsorolt összeférhetetlenségi okok nem állnak fenn.

*Összeférhetetlen és nem vehet részt az eljárásban ajánlattevőként:*

*a) az ajánlatkérő által az eljárással vagy annak előkészítésével kapcsolatos tevékenységbe bevont személy vagy szervezet,*

*b) az a szervezet, amelynek*

*ba) vezető tisztségviselőjét vagy felügyelőbizottságának tagját,*

*bb) tulajdonosát,*

*bc) a ba)-bb) pont szerinti személy közös háztartásban élő hozzátartozóját az Ajánlatkérő az eljárással vagy annak előkészítésével kapcsolatos tevékenységbe bevonta,*

*ha közreműködése az eljárásban a verseny tisztaságának sérelmét eredményezheti.*

Egyúttal kijelentem, hogy a **„Informatikai szolgáltatások beszerzése – 2024.*”*** tárgyú versenyeztetési eljárás során tudomásomra jutott információkat kizárólag az eljárásban használom fel, és ezeket, valamint a tudomásomra jutott üzleti titkot a vonatkozó jogszabályok alapján megőrzöm.

Keltezés (helység, év, hónap, nap)

|  |
| --- |
| (képviselő aláírása) |

**7.számú melléklet**

**Nyilatkozat a referenciáról**

(minta)

A ………….. …………….. (Kft, Rt, Bt) az alábbi beszerzés tárgyának megfelelő feladatokat végezte:

|  |  |  |  |  |
| --- | --- | --- | --- | --- |
| Szerződés tárgya | Teljesítés időtartama | Teljesítés összege | Ajánlatkérő neve, címe | Kapcsolattartó elérhetősége |
|  |  |  |  |  |
|  |  |  |  |  |
|  |  |  |  |  |

Keltezés (helység, év, hónap, nap)

|  |
| --- |
| (képviselő aláírása) |

1. Kérjük a megfelelőt aláhúzni [↑](#footnote-ref-1)
2. Kérjük a megfelelőt aláhúzni [↑](#footnote-ref-2)